**Прайдзі агляд!**

Згодна з арт. 27 Закона Рэспублікі Беларусь «Аб ахове працы» працуючыя, занятыя на работах з падвышанай небяспекай, праходзяць перадзменны (перад пачаткам працы, змены) медыцынскі агляд альбо агляд на прадмет знаходжання ў стане алкагольнага, наркатычнага або таксічнага ап'янення (наймальнік самастойна выбірае, праводзіць у дачыненні да работнікаў перадзменны медагляд або агляд).

Разам з тым, такая мера ўсталявана не для ўсіх работнікаў, занятых на работах з падвышанай небяспекай, а толькі для работнiкаў, якiя выконваюць работы згодна з Пералікам прац (прафесій), пры выкананні якіх патрабуюцца перадзменны (перад пачаткам працы, змены) медыцынскі агляд альбо агляд працуючых на прадмет знаходжання ў стане алкагольнага, наркатычнага або таксічнага ап'янення, зацв. пастановай Міністэрства працы і сацыяльнай абароны Рэспублікі Беларусь і Міністэрства аховы здароўя Рэспублікі Беларусь ад 2 снежня 2013 г. № 116/119 (далей – Пералік).

Пры гэтым названы Пералiк з'яўляецца вычарпальным і пашырэнню наймальнікам не падлягае, у сувязі з чым праводзіць перадзменны медыцынскі агляд або агляд у дачыненні да працуючых, не ўказаных у Пералiку, наймальнік мае права толькі ў выпадках, калі ў дачыненні да іх маюцца дастатковыя падставы меркаваць, што яны знаходзяцца ў стане алкагольнага, наркатычнага або таксічнага ап'янення.

Падставы меркаваць, што працуючы знаходзіцца ў стане ап'янення, з'яўляюцца дастатковымі пры наяўнасці адначасова трох і больш наступных прыкмет стану ап'янення: пах алкаголю з рота; выяўленая змена афарбоўкі скурных пакроваў асобы; цяжкасці пры захаванні раўнавагі; хістаючаяся хада; парушэнні гаворкі; пачырваненне вачэй; звужэнне або пашырэнне зрэнак вачэй, спантаны рух вачэй у гарызантальным кірунку пры іх крайнім адвядзенні ў бок.

Адмова працуючага ад праходжання перадзменнага медагляду або агляду, як і знаходжанне яго ў стане ап'янення, з'яўляецца падставай для адхілення яго ад працы ў адпаведныя дзень, змену.

|  |  |
| --- | --- |
|  | Святлана Шатохіна,  начальнік Смаргонскага міжраённага аддзела Гродзенскага абласнога ўпраўлення Дэпартамента дзяржаўнай інспекцыі працы |

11.10.2019